als_Latn dik_Latn sag_Latn
"Fondacioni Kombëtar i lojërave kompjuterike" është institucioni i ngarkuar për lojëra. Është themeluar në vitin 2006 dhe është përgjegjës për të gjitha çështjet që kanë të bëjnë me fushën e lojërave kompjuterike. Si objektiva kryesore të këtij Fondacioni gjithmonë kanë qenë përkrahja e përpjekjeve, që Irani të bëhet qendrës e videolojërave, zhvillimi dhe zgjerimi i procesit të prodhimit të lojërave kompjuterike dhe shtimi dhe mbështetja multilaterale e kapacitetit të sektorit privat në zbulimin dhe zhvillimin e videolojërave. Lojërat kompjuterike janë ndër mjetet më thelbësore të dhënies së mesazheve kulturore dhe promovimi i tyre gjithnjë e më shumë është duke rritur ndikimin e vetë. Një tjetër qëllim i Fondacioni Kombëtar të lojërave kompjuterike është edhe edukimi dhe trajnimi i njerëzve të aftë për të punuar në këtë fushë që mbështetet në zonat kryesore të prodhimit, pastaj organizimi I kurseve të ndryshme të disiplinave të specializuara Brenda dhe jashtë vendin. Pra, të gjitha hallkat zinxhirore të furnizimit, shpërndarja dhe trajnimi, janë pjesë kryesore që ky Fondacion i kushton vëmendje të posaçme. Ekspozita mbi lojërat kompjuterike organizohet çdo vit dhe përfshinë programe për të identifikuar dhe tërhequr publikun si dhe edukimin e tyre në mënyrë indirekte. Ekspozita e tretë e lojërave kompjuterike në Teheran u mbajt nga data 13-17 gusht. Kjo ekspozitë u mbajt në një hapësirë prej 24 mijë metra katrorë e cila është e ndërtuar në disa seksione. Në këtë kohë, 15 universitete kanë ofruar ndihmë shkencore dhe teknike për të mundësuar që kjo ekspozitë e videoilojërave, të ketë rezultate pozitive në aspektin teknik, shkencor dhe artistik. Në këtë ekspozitë në sektorin e "prodhimeve", Fondacioni kombëtar i lojërave kompjuterike ka rezervuar pjesën kryesore të prezantimit të lojërave më të fundit të zbuluara iraniane. Seksioni "Dritarja", është një nga seksionet më të reja ku prezantohen lojërat iraniane të prodhuara në dy dekadat e fundit. Audienca do të ketë mundësinë të njihet me 30 punëtori dhe dyqane që merren me shitjen e lojërave të ndryshme kompjuterike. Ekspertët iranianë do të kenë mundësinë e shfaqjes së talenteve dhe aftësive të tyre dhe të zhvillojnë një bashkëpunim me shumë vende të botës, posaçërisht me vendet myslimane dhe kjo sipas Fondacionit kombëtar të lojërave kompjuterike konsiderohet si objektivi i tretë i kësaj ekspozite ndërkombëtare.
Një tjetër veprim i rëndësishëm në ekspozitën e tretë ndërkombëtare të videolojërave, është prezantimi i lojërave më të fundit kompjuterike të prodhuara në Iran. 32 videolojëra të mëdha të Fondacioni kombëtar iranian të lojërave kompjuterike dhe 40 të prodhuara nga sektori privat. Lojëra të tilla si "Tratvin", "Zgjimi", "Nata", "Shkatërrimi" si dhe dhjetëra videolojëra për telefona celular, janë në mesin e lojërave të prezantuara në këtë ekspozitë. Në total, në krahasim me vitin e kaluar, gjatë këtij viti janë prezantuar 191 lojëra më shumë. Ajo çka vlen të theksohet, është se sektori i lojërave kompjuterike për fëmijë ku ishin shfaqur prodhimet më të fundit të këtij seksioni të lojërave, kishte ngjallur një atmosferë tejet pozitive dhe argëtuese. Për më tepër, gjatë ekspozitës u organizuan gara të ligës kombëtare dhe ndërkombëtare, ku më në fund fituesit e këtyre garave u shpërblyen. Sektori i promovimit të sistemit të vlerësimit me emrin "ESRA", kishte për qëllim të pasqyronte faktin se shumë njerëz përmes përdorimit të lojërave, krijojnë një audiencë e cila konsiderohet si një familje unike. Në këtë sistem të vlerësimit, përfshihen lojëra të përshtatshme për të gjitha moshat, të cilat janë përzgjedhur nga ekspertët për konsumatorët. Në këtë sistem janë përfshirë normat sociale, parimet dhe metodat e trajnimit, vlera të ndryshme fetare të vendeve të ndryshme. Gjithashtu është shqyrtuar parandalimi i frikës nga cenimi i vlerave fetare, sociale, dëshpërimi dhe lëndimi të cilat mund të shkaktohen nga videolojërat, si dhe tentativa të ndryshme për largim nga dukuritë negative si droga, dhuna dhe stimuluesit seksual. Vidoelojëra Esra, përmban 5 kategori kryesore, të cilat janë të përshtatshme për të gjitha moshat mbi 18 vjet. Arsyeja e kësaj është ndryshimi në specifikat emocionale, mendore dhe sociale të grupeve dhe moshave të ndryshme.
Industria e lojërave kompjuterike në tri dekadat e fundit, është rritur dukshëm, ku fuqitë e mëdha të botës përdorin këtë kategori për të shkatërruar kulturën e një vendi. Irani në fushën e video-lojërave është futur në mesin e viteve të tetëdhjeta, ndonëse në këtë drejtim është shënuar një progres tejet i madh, kjo veprimtari ka zgjuar një interesim të theksuar si në mesin e shoqërisë brenda Iranit, ashtu edhe jashtë tij. Zbulimet e prezantuara në ekspozitën e tretë të videolojërave, kanë dëshmuar se numri i kompanive private të videolojërave brenda një viti ka shënuar rritje përafërsisht për 30 %, ku të gjitha ato të paktën nga dy produkte i kishin ofruar për prezantim. Por ajo çka vlen të theksohet se përmbajtja dhe temat e videolojërave iraniane dallojnë p.sh. nga ato të Amerikës të cilët kanë për qëllim të zhvillojnë një luftë të butë për të ndikuar në kulturën e një vendi tjetër.
Një nga lojërat që u shfaqë në ekspozitën e Teheranit, ishte pjesa e parë e pesë lojërave iraniane me titull "Zgjimi", ku krijuesit e rinj iranianë të lojërave kompjuterike janë ndikuar nga mediat të cilat kanë pasqyruar ngjarjet e Zgjimit islamik në vendet islamike dhe kanë ndërtuar një lojë prej pesë pjesëve, ku në këtë ekspozitë kanë ekspozuar njërën nga këto pjesë. Protagonist i kësaj loje është një tunizian i cili ka vetëdjegur veten, i cili jetonte në një lagje të varfër në Tunizi. Ai gradualisht bëhet i njohur me objektivat e revolucionit tunizian dhe luan një rol të rëndësishëm në lëvizjen popullore. Loja Zgjimi i takon zhanrit "aventurë" dhe përqendrohet në zgjidhjen e problemeve shoqërore. Kushdo që luan këtë lojë, është i obliguar të zgjidh një problem. Duke pasur histori të trilluar dhe të shkëlqyer animacioni, madhësia e kësaj loje është e pashembullt. Loja është dy-dimensionale dhe interlud, tepër tërheqëse si një rrip komik e bazuar në opinionin e ekspertëve, ku janë plotësuar të gjitha standardet. Pjesa tjetër e kësaj loje i referohet Libisë dhe do të lëshohet në përdorim vitin e ardhshëm.
Një tjetër aspekt i lojërave kompjuterike iraniane i referohen dëshmorëve iranianë të cilët kanë luftuar kundër armiqve të Iranit. Loja me titull "Qyteti i gjakosur", ka në fokus luftën tetë vjeçare në Iran. Gjithashtu janë pasqyruar edhe lojëra që luftojnë trafikantët e drogës dhe kjo lojë titullohet "E shtëna e parë". Forcat iraniane të sigurisë në këtë lojë gjatë operacioneve të tyre ndjekin dhe luftojnë me banda të përfshira në kontrabandë. Sigurisht që nuk duhet të harrojmë se janë prezantuar edhe lojëra për adoleshentë të tilla si "Ferma e Lumtur", ose "shkopi magjik", lumturia dhe të mësuarit e projektimit të hapësirës dhe përdorimi i tregimeve epike iraniane. Gjithashtu kishte edhe lojëra për grupmoshat e vogla. Zyrtarët e Fondacionit, besojnë se përmes lojërave kompjuterike të të gjitha moshave dhe të të gjithë pjesëmarrësve në ekspozitë, është menduar për t'iu përgjigjur nevojave të tyre. Fondacioni punon drejt ofrimit të personave entuziast dhe forcave të reja me ide të reja dhe interesante, për të promovuar sa më mirë industrinë e lojërave kompjuterike iraniane.
als_Latn als_Latn als_Latn als_Latn als_Latn